    Ìgbà tí a de “pàkúté Èṣù” yìí nǹkan tí ó kọ́ fi hàn án ni owó góòlù tí ó pọ̀ tí ó pupa dẹ̀dẹ̀ tí o ń dán yinrinyinrin. Wọ́n kó owó náà sínú ibi kan báyìí tí ó dábí ilé tí ènìyàn kàn fún ẹyẹ. Ṣùgbọ́n lẹ́yìn ejò náà ni a o ri ejò ọká tí ó ká jọ tí ó gb’’e ẹnu sókè hanha. Èṣù tọ́ka sí i ó wí pé ‘Ìgbà tí mo ba wa sí ayé tí mo ti ọmọ ènìyàn mu owó wó, owó tí kì í ṣe tíwọn, wọn kò ń mọ̀ pé ejò ọka ni àwọn ti ọwọ́ bọ̀ lẹ́nu. Lẹ́yìn èyí, ó tún fi ilé kan han Adéforítì, a rí obìnrin àti ọkùnrin kan nínú ilé náà a sì rí ọmọ owú kan ní ilẹ̀. Ìgbà tí Èṣù dé ibẹ̀ ó ní, “Ẹ bẹ̀rẹ̀ kẹ” bí ó ti wí báyìí tán, ṣe ni ọkùnrin ki ọmọ owú mólẹ̀ tí ó bẹ̀rẹ̀ si í fẹ́ ọ mọ obìnrin lórí, lẹ́yìn èyí, Èṣù ní, Wòó bí ọkùnrin náà ti ń fọ irin mọ́ obìnrin lórí, bẹ́ẹ̀ ni tọkọtaya ni wọ́n? A tún kúrò ni ibi èyí o di ilé mìíràn, ìgbà tí a dé ọ̀hún, a rí àwọn ọkùnrin méjì lórí àkàsọ̀ kan, nígbà tí Èṣù dé ibẹ̀ ó wí fún èyí tí ó wà ni ìsàlẹ̀ àkàsọ̀ kí ó fa ẹsẹ̀ èyí tí ó wà lókè, lóòótọ́ èyí tí ó wà ní ìsàlẹ̀ ṣe bí ó ti wí, ó fà á lulẹ̀ wéréwéré, ó gba ipò rẹ. Bí o ti jókòó ní ipò tọ̀ún tán àfi riri tí a rí ejò ńlá kan tí o ń yọ orí bọ̀, tí ó lọ mọ́ ọkùnrin yìí, wéré ó pa á wéré ó gbé e mì. Bí ó ti gbé e mì tán Èṣù dáhùn ó ní, ‘o fi èrú gba ìbùkún, kò dúró gbádùn ìbùkún’. A ba tún ń lọ, kò pẹ́ púpọ̀ a dé ilé mìíràn a rí obìnrin arẹwà kan tí ó dára púpọ̀ a sì rí ọkùnrin kan tí ó dúró titi, bí a ti dé ibẹ̀ Èṣù dáhùn ó ni, ‘Ṣiṣẹ́ rẹ ki n rí ọ’ bi o ti wi báyìí, ṣe ni a rí obìnrin náà tí ó rẹ́rìn-ín sí ọkùnrin náà tí ó dúró, ó ni, ko sí ọkùnrin náà láyé tí ó dára tó ọ, kò sì sí ẹni náà tí mo fẹ́ràn tó ọ lóde ayé títí dé ara ìyá àti bàbá mi, fi ẹnu kò mi lẹ́nu, olùfẹ́ mi ọ̀wọ́n jùlọ.’ Bí ó ti wí bàyìí tí ọkùnrin yìí fi ẹnu kò ó ní ẹnu, kò jẹ́ kí ọkùnrin náà gbé orí kúrò lẹ́nu mọ́, o dì mọ́ ọ, o ń fà á lọ ó sì fà á dé ibi odò jíjìn kan, o fàá jù sínú odò, odò gbé onitọ́hùn lọ. Èṣù tún sọ̀rọ̀ ó ni, ‘kò mọ̀ pé ìfẹ́ ojú ló ní sí òun, ó fi ara sílẹ̀ ó jẹ́ kí ó fà òun sínú odò. Ìgbà tí a tún dé ibi kan a ri àwọn ọkùnrin mẹ́rin, ìgbà tí Èṣù dé ibẹ̀ o ní, ‘ẹ ṣe bi ẹ tíí ṣe,’ bí ó ti wí báyìí àwọn méta mú ẹni kẹrin ti wọ́n kó ọwọ́ rẹ̀ sẹ́yìn tí wọ́n fún un lókùn danin-danin. Lẹ́yìn náà wọ́n kó ohun ìní rẹ̀. Ìgbá tí wọ́n tún ronú títí wọ́n kúkú pa a. Kò pẹ́ tí wọ́n pa á tán tí àwọn ẹnìkan dé tí wọ́n mú wọn lọ. Kò sì pé tí a rí i tá wọ́n yẹgi mọ́ àwọn mẹ́tẹ́ẹ̀ta. Ó pẹ́ díẹ̀ ni a tún rí àwọn mẹ́ta yìí tí àwọn mẹ́ta yìí tí àwọn jáde níbòmìíràn láti inú iyààrá kan ó sì ya ni lẹ́nu pé ẹni tí o ti kú tún dide, ṣùgbọ́n àti ìgbà tí a rí i tí ẹnìkan tún mú wọn tí ó sọ wọ́n sínú epo gbígbóná, lẹ́yìn èyí, Èṣù wí pé : wò ó àwọn ọlọ́sà jí owó olówó wọ́n yẹgi fún wọn nínú ayé, ìgbà tí wọ́n tún dé ọ̀dọ̀ mi mo sọ wọ́n sínú epo gbígbóná.’Èṣù bá rẹ́rìn-ín díẹ̀ báyìí, èyí sì ni ìgbà kín-ín-ín tí a rí ẹ̀rín ní ẹnu rẹ̀.
    Igba ti a de “pakute Esu” yii nnkan ti o ko fi han an ni owo goolu ti o po ti o pupa dede ti o n dan yinrinyinrin. Won ko owo naa sinu ibi kan bayii ti o dabi ile ti eniyan kan fun eye. Sugbon leyin ejo naa ni a o ri ejo oka ti o ka jo ti o gb’’e enu soke hanha. Esu toka si i o wi pe ‘Igba ti mo ba wa si aye ti mo ti omo eniyan mu owo wo, owo ti ki i se tiwon, won ko n mo pe ejo oka ni awon ti owo bo lenu. Leyin eyi, o tun fi ile kan han Adeforiti, a ri obinrin ati okunrin kan ninu ile naa a si ri omo owu kan ni ile. Igba ti Esu de ibe o ni, “E bere ke” bi o ti wi bayii tan, se ni okunrin ki omo owu mole ti o bere si i fe o mo obinrin lori, leyin eyi, Esu ni, Woo bi okunrin naa ti n fo irin mo obinrin lori, bee ni tokotaya ni won? A tun kuro ni ibi eyi o di ile miiran, igba ti a de ohun, a ri awon okunrin meji lori akaso kan, nigba ti Esu de ibe o wi fun eyi ti o wa ni isale akaso ki o fa ese eyi ti o wa loke, loooto eyi ti o wa ni isale se bi o ti wi, o fa a lule werewere, o gba ipo re. Bi o ti jokoo ni ipo toun tan afi riri ti a ri ejo nla kan ti o n yo ori bo, ti o lo mo okunrin yii, were o pa a were o gbe e mi. Bi o ti gbe e mi tan Esu dahun o ni, ‘o fi eru gba ibukun, ko duro gbadun ibukun’. A ba tun n lo, ko pe pupo a de ile miiran a ri obinrin arewa kan ti o dara pupo a si ri okunrin kan ti o duro titi, bi a ti de ibe Esu dahun o ni, ‘Sise re ki n ri o’ bi o ti wi bayii, se ni a ri obinrin naa ti o rerin-in si okunrin naa ti o duro, o ni, ko si okunrin naa laye ti o dara to o, ko si si eni naa ti mo feran to o lode aye titi de ara iya ati baba mi, fi enu ko mi lenu, olufe mi owon julo.’ Bi o ti wi bayii ti okunrin yii fi enu ko o ni enu, ko je ki okunrin naa gbe ori kuro lenu mo, o di mo o, o n fa a lo o si fa a de ibi odo jijin kan, o faa ju sinu odo, odo gbe onitohun lo. Esu tun soro o ni, ‘ko mo pe ife oju lo ni si oun, o fi ara sile o je ki o fa oun sinu odo. Igba ti a tun de ibi kan a ri awon okunrin merin, igba ti Esu de ibe o ni, ‘e se bi e tii se,’ bi o ti wi bayii awon meta mu eni kerin ti won ko owo re seyin ti won fun un lokun danin-danin. Leyin naa won ko ohun ini re. Igba ti won tun ronu titi won kuku pa a. Ko pe ti won pa a tan ti awon enikan de ti won mu won lo. Ko si pe ti a ri i ta won yegi mo awon meteeta. O pe die ni a tun ri awon meta yii ti awon meta yii ti awon jade nibomiiran lati inu iyaara kan o si ya ni lenu pe eni ti o ti ku tun dide, sugbon ati igba ti a ri i ti enikan tun mu won ti o so won sinu epo gbigbona, leyin eyi, Esu wi pe : wo o awon olosa ji owo olowo won yegi fun won ninu aye, igba ti won tun de odo mi mo so won sinu epo gbigbona.’Esu ba rerin-in die bayii, eyi si ni igba kin-in-in ti a ri erin ni enu re.